
ที่ พง 0017.5/ว 5145





            ศาลากลางจังหวัดพังงา     






                              
            ถนนเพชรเกษม พง 82000






          14 พฤศจิกายน 2560 
เรื่อง    ขอความร่วมมือในการให้ความคิดเห็นในการจัดทำแผนปฏิรูปประเทศด้านการป้องกันและปราบปราม
          การทุจริตและประพฤติมิชอบ

เรียน   คณะอนุกรรมการการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัดพังงา
สิ่งที่ส่งมาด้วย    1. ผลอันพึงประสงค์ตามรัฐธรรมนูญแห่งราชอาณาจักรไทย พ.ศ.2560 มาตรา 258
                        จำนวน 1 แผ่น


2. ประเด็นคำถาม


จำนวน 1 แผ่น


3. แบบเสนอความคิดเห็น


จำนวน 1 แผ่น



ด้วยคณะกรรมการปฏิรูปประเทศด้านการป้องกันและปราบปรามการทุจริตและประพฤติ    มิชอบ สำนักงานคณะกรรมการพัฒนาการเศรษฐกิจและสังคมแห่งชาติ จะจัดทำแผนปฏิรูปประเทศด้านการป้องกันและปราบปรามการทุจริตและประพฤติมิชอบ จึงมีความจำเป็นต้องมีกระบวนการรับฟังความคิดเห็นจากทุกภาคส่วน โดยได้จัดทำผลอันพึงประสงค์ตามรัฐธรรมนูญแห่งราชอาณาจักรไทย พ.ศ.2560 มาตรา 258 รวมถึงประเด็นคำถามเพื่อรับฟังความคิดเห็นในระดับจังหวัดผ่านกลไกคณะอนุกรรมการการดำเนินงาน  ตามยุทธศาสตร์ชาติว่าด้วยการป้องกันและปราบปรามการทุจริตจังหวัด ซึ่งมีผู้ว่าราชการจังหวัดเป็นประธาน รายละเอียดตามสิ่งที่ส่งมาด้วย 1 และ 2 
เพื่อให้การดำเนินงานของคณะกรรมการปฏิรูปประเทศด้านการป้องกันและปราบปราม   การทุจริตและประพฤติมิชอบ เป็นไปด้วยความเรียบร้อย จึงขอให้คณะอนุกรรมการการดำเนินงาน          ตามยุทธศาสตร์ชาติว่าด้วยการป้องกันและปราบปรามการทุจริตจังหวัดพังงา เสนอความคิดเห็นโดยการตอบประเด็นคำถามฯ ลงในแบบสิ่งที่ส่งมาด้วย 3 (ให้พิมพ์เป็นไฟล์ word) ส่งให้จังหวัดทางอีเมล์ maeguanim@hotmail.co.th ภายในวันที่ 22 พฤศจิกายน 2560 โดยสามารถดาวน์โหลดสิ่งที่ส่งมาด้วย  ได้จาก www.phangnga.go.th หัวข้อหนังสือเวียน 

 จึงเรียนมาเพื่อดำเนินการ

ขอแสดงความนับถือ





         (นายชาญศักดิ์ ถวิล)




   รองผู้ว่าราชการจังหวัดพังงา ปฏิบัติราชการแทน





      ผู้ว่าราชการจังหวัดพังงา

สำนักงานจังหวัดพังงา

ศูนย์ปฏิบัติการต่อต้านการทุจริตจังหวัดพังงา

